<classify> Na AVELINE KITOMARY-DAR ES SALAAM MGANGA Mkuu wa Mkoa wa Dar es Salaam, Dk. Yudas Ndugire, ametoatahadhari kwa wakazi wa mkoa huo kuwa makini pindi wanapompokea mgenianayetoka katika nchi zinazotajwa kuwa na ugonjwa wa ebola. Hatua hiyo imekuja mara baada ya Wizara ya Afya, Maendeleo ya Jamii, Jinsia,Wazee na Watoto, Agosti 30 kuitaja Dar es Salaam kuwa mmoja wa mikoa iliyopohatarini kwa ugonjwa huo. Akizungumza na MTANZANIA Jumapili, Dk. Ndugire alisema iwapomkazi ataona dalili zozote, ni vema akatoa taarifa haraka katika mamlakahusika. Ni kweli mkoa huu umetajwa kuwa kati ya mikoa nane iliyo hatarini naebola, hii ni kutokana na Dar es Salaam kuwa mji mkuu wa kibiashara na una mwingilianona watu kutoka katika nchi mbalimbali. Hivyo lazima kila mtu awe makini, hasa pale anapompokea mgeni kutokakatika nchi zinazotajwa kuwa na ebola kama Uganda, Wilaya ya Kasese na Congo, unapoonaana dalili za kutoka damu sehemu mbalimbali, homa kali, kutapika, usimpime kwamikono wala kumgusa, nenda katoe taarifa katika mamlaka husika, alisema Dk.Ndugire. Alisema mkoa umeshaanza kuchukua tahadhari kwa kuunda timu ya uratibuili ugonjwa usiingie pamoja na timu ya matibabu na vifaa. Dar es Salaam haipo mpakani, lakini kuna uwanja wa ndege na piastendi kubwa ya mabasi yanayotoka nje ya nchi, tumeunda timu ya uratibu ambayokazi yao ni kuratibu timu nzima katika mapambano ya kuzuia ebola kuingia. Sehemu kama airport wapo maofisa afya ambao wanafuatilia mienendo yawatu wanaotoka nje ya nchi, na hapo kuna vifaa maalumu vimefungwa vinavyohisimgonjwa mwenye joto kali. Pia timu za matibabu zimeundwa kwa ngazi za manispaa na tayariwanapewa mafunzo, vilevile kuna jengo limeandaliwa katika Hospitali ya Temeke,kwa wagonjwa watakaohisiwa watapelekwa pale, alieleza Dk. Ndugire. Alisema tayari wameshaanza kutoa elimu kwa wanachi kuhusu dalili zaugonjwa huo na namna ya kuuepuka. Elimu imeanza kutolewa kwa njia ya vipeperushi vyenye kuonyeshapicha, hatua gani mwananchi anachukua akihisi kuna ugonjwa wa ebola, pia hatakwa njia ya vyombo vya habari tunatoa elimu, alisisitiza Dk. Ndugire. Agosti 30, mwaka huu, Wizara ya Afya ilitaja mikoa ya Kigoma, Mwanzana Kagera kuwa katika hatari zaidi huku mikoa ya Katavi, Rukwa, Mbeya, Songwe, Dodomana Dar es Salaam ikitakiwa kuchukua tahadhari zaidi. Shirika la Afya Duniani WHO Julai 17, mwaka huu lilitangaza kuwamlipuko wa ebola ni janga linaloathiri afya ya jamii.  <topic>: KITAIFA 